CELEX: 62015TB0482
Language: el
Date: 2015-10-15 00:00:00
Title: Υπόθεση T-482/15 R: Διάταξη του προέδρου του τετάρτου τμήματος του Γενικού Δικαστηρίου της 15ης Οκτωβρίου 2015 — Ahrend Furniture κατά Επιτροπής (Ασφαλιστικά μέτρα — Δημόσιες συμβάσεις — Διαδικασία προσκλήσεως προς υποβολή προσφορών — Προμήθεια επίπλων — Απόρριψη της προσφοράς διαγωνιζομένου και κατακύρωση του αντικειμένου της συμβάσεως σε άλλον διαγωνιζόμενο — Αίτηση λήψεως προσωρινών μέτρων — Δεν συντρέχει fumus boni juris)

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/56
            
         Διάταξη του προέδρου του τετάρτου τμήματος του Γενικού Δικαστηρίου της 15ης Οκτωβρίου 2015 — Ahrend Furniture κατά Επιτροπής
   (Υπόθεση T-482/15 R)
   ((Ασφαλιστικά μέτρα - Δημόσιες συμβάσεις - Διαδικασία προσκλήσεως προς υποβολή προσφορών - Προμήθεια επίπλων - Απόρριψη της προσφοράς διαγωνιζομένου και κατακύρωση του αντικειμένου της συμβάσεως σε άλλον διαγωνιζόμενο - Αίτηση λήψεως προσωρινών μέτρων - Δεν συντρέχει fumus boni juris))
   (2015/C 398/71)
   Γλώσσα διαδικασίας: η γαλλική
   
      Διάδικοι
   
   
      Αιτούσα: Ahrend Furniture (Zaventem, Βέλγιο) (εκπρόσωποι: αρχικώς A. Lepièce, V. Dor και S. Engelen, ακολούθως, A. Lepièce, V. Dor, S. Engelen και F. Caillol, δικηγόροι)
   
      Καθής: Ευρωπαϊκή Επιτροπή (εκπρόσωποι: S. Delaude και J. Estrada de Solà)
   
      Αντικείμενο
   
   Κυρίως, αίτημα αναστολής εκτελέσεως της αποφάσεως της Επιτροπής με την οποία ανέθεσε την παρτίδα αριθ. 1 της προσκλήσεως για την υποβολή προσφορών OIB.DR.2/PO/2014/055/622 για τη σύμβαση «Προμήθεια επίπλων» σε άλλο διαγωνιζόμενο και, επικουρικώς, αίτημα εκδόσεως διαταγής για την προσκόμιση εγγράφων που αφορούν την χρηματοοικονομική ανάλυση των προσφορών και για την αναστολή της ίδιας αποφάσεως έως την εκπνοή νέας περιόδου αναμονής δέκα ημερών από την αποστολή των εγγράφων αυτών.
   
      Διατακτικό
   
   Ο πρόεδρος του τετάρτου τμήματος του Γενικού Δικαστηρίου διατάσσει:
   
               1)
            
            
               Απορρίπτει την αίτηση λήψεως ασφαλιστικών μέτρων.
            
         
               2)
            
            
               Ανακαλεί τη διάταξη της 26ης Αυγούστου 2015 που εκδόθηκε στο πλαίσιο της υποθέσεως T-482/15 R.
            
         
               3)
            
            
               Επιφυλάσσεται ως προς τα δικαστικά έξοδα.